OpenLLM-France/wikimedia huggingface dataset:
# Cultura de Baodun

La cultura de Baodun (xinès tradicional: 寶墩文化; xinès simplificat: 宝墩文化; pinyin: Bǎodūn wénhuà) (2500-1750 aEC) fou una cultura neolítica situada en la planúria de Txengdu de Sichuan, Xina.
Des del 1980, s'han descobert sis assentaments: el jaciment principal a Baodun en el comtat Xinjin, un jaciment a Mangcheng a la ciutat de Dujiangyan, el jaciment Yufu al comtat de Wenjiang, el jaciment a Zizhu a Chongzhou, el jaciment a Shuanghe (Chongzhou) i el jaciment del comtat de Pi. El jaciment principal a Baodun és el més gran, i abasta una àrea del voltant de 600.000 m². Tots els assentaments s'estenen de banda a banda del riu Min. Les parets dels assentaments estaven cobertes d'una solució de còdols, una característica única de la cultura baodun. La ceràmica de la cultura comparteix algunes similituds amb la de Sanxingdui.

## Vegeu també

* Iang-Tsé.

## Bibliografia

* Allan, Sarah (ed), The Formation of Chinese Civilization: An Archaeological Perspective, ISBN 0-300-09382-9.

## Referències

* ↑ The Formation of Chinese Civilization: An Archaeological Perspective, p. 120
* ↑ «The Archaeology of the Three Dynasties». china.org. [Consulta: 5 agost 2011].
# Ctenomys juris

Ctenomys juris és una espècie de mamífer rosegador de la família dels ctenòmids. És endèmic del sud-est de la província de Jujuy (Argentina), on viu a una altitud de 500 msnm. Se sap molt poca cosa sobre el seu hàbitat i la seva història natural, en gran part perquè fins ara només se l'ha trobat en una sola localitat. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Bidau, C.; Lessa, E.; Ojeda, R. Ctenomys juris. UICN 2008. Llista Vermella d'espècies amenaçades de la UICN, edició 2008, consultada el 1 febrer 2015.
# Ctenomys lessai

Ctenomys lessai és una espècie de mamífer rosegador de la família dels ctenòmids. És endèmic del departament de Santa Cruz (Bolívia). Té una llargada total de 255 mm, la cua de 64 mm i un pes de 170 g. El seu pelatge, espès i suau, és oliva. L'espècie fou anomenada en honor del mastòleg uruguaià Enrique P. Lessa. Forma part del grup Ctenomys frater.

## Referències

* ↑ Gardner, S. L.; Salazar-Bravo, J.; Cook, J. A. 2014. «New Species of Ctenomys Blainville 1826 (Rodentia: Ctenomyidae) from the Lowlands and Central Valleys of Bolivia». Special Publications, Museum of Texas Tech University, 62: 1-34
# Dalmau de Montoliu

Dalmau de Montoliu (mort a Tarragona, el 29 d'agost de 1306, o segons algunes fonts el 29 de setembre de 1306) va ser un bisbe.
Era degà i oficial de la Catedral de Tarragona quan fou elegit bisbe el 20 de juliol de 1306. Va arribar a obtenir l'elecció i també la confirmació canònica. Malgrat tot, no va prendre possessió del seu càrrec, ja que va morir abans. Està enterrat a la capella dels Bastaixos de la catedral tarragonina.

## Referències

* ↑ O'Callaghan i Forcadell, Ramon. Episcopológio de la Santa Iglesia de Tortosa (en castellà). Tortosa: Imprenta Católica de G. Llasat, 1896, p. 82.
* 1 2 3 Miravall, Ramon. Episcopologi Dertosense: introducció a la història de la societat i de l'Església de Tortosa. Tortosa: UNED Tortosa, 2016, p. 148 (Cadup Estudios). ISBN 9788493842055.
* 1 2 «Montoliu, Dalmau de». Enciclopèdia d'Eivissa i Formentera. [Consulta: 16 gener 2021].

## Bibliografia

* Miravall, Ramon. Episcopologi Dertosense: introducció a la història de la societat i de l'Església de Tortosa. Tortosa: UNED Tortosa, 2016 (Cadup Estudios). ISBN 9788493842055.
* O'Callaghan i Forcadell, Ramon. Episcopológio de la Santa Iglesia de Tortosa (en castellà). Tortosa: Imprenta Católica de G. Llasat, 1896.
# Dalmau de Rocabertí i d'Erill

Dalmau de Rocabertí i d'Erill (? - 1479) pertanyia al llinatge dels Rocabertí de Cabrenys. Fou el fill gran del matrimoni format per Guillem Hug de Rocabertí, baró de Maçanet de Cabrenys, i Francesca d'Erill. Els seus germans eren fra Bernat Hug de Rocabertí, Pere de Rocabertí i Joana de Rocabertí.
El 1428 moria el seu pare i heretava la baronia i els negocis familiars que no eren altres que vaixells per tal de comerciar i fer cors. Aquestes naus eren molt importants en la política que portava el rei Alfons el Magnànim, ja que eren indispensables per aconseguir el domini del Regne de Nàpols, d'aquesta manera trobem Dalmau de Rocabertí col·laborant amb el rei, com havien fet el seu pare i el seu oncle. També es documenta la presència de Dalmau de Rocabertí en les diferents convocatòries de Corts que hi havia en aquest primer terç del segle xv.
El 1446 començaven les negociacions per tal que Dalmau es casés amb Beatriu de Cervelló a través del ciutadà de Barcelona Joan Puig i el seu germà Pere de Rocabertí. El 1455 i el 1456 s'embolicà en un conflicte prou interessant amb el seu cunyat Guerau Alemany de Cervelló, ja que Rocabertí l'acusava de ser l'instigador de la mort del bastard de Rajadell el 1454 molt a prop de Martorell. Aquest conflicte els portà a intercanviar-se set lletres de batalla on fan diverses amenaces amb gran violència, però que no se sap si es van enfrontar en una justa. Pensem que la guerra privada entre nobles era un dels privilegis jurídics que aquests tenien durant l'edat mitjana.
El 1457 un altre conflicte l'enfrontà amb el seu cosí, el vescomte Jofre VII de Rocabertí, que pretenia recuperar la baronia de Verges, en mans d'un altre cosí d'ambdós que era menor d'edat i es deia Martí Joan de Rocabertí. Dalmau defensà els drets del menor i aviat el seu germà Pere fou qui s'encarregà de defensar aquests interessos.
Dalmau s'oposà com tot el país a l'empresonament de Carles de Viana el 1460 i mantenir les lleis del país. Ara bé, l'esclat de la Guerra Civil l'enxampà a Barcelona i com els seus germans Dalmau era reialista i això li comportà que el tanquessin a la presó i el 1468 consta que era presoner de l'abat de Ripoll i el 1470 ja era lliure.
Acabada la guerra intentà, juntament amb els seus germans, aconseguir l'herència dels Arborea sards, que no aconseguiren i que passà als vescomtes de Narbona. Dalmau morí el 1479 i el succeí en la baronia el seu fill Guerau de Rocabertí.

## Bibliografia

* Sobrequés i Vidal, Santiago: La Guerra Civil Catalana del segle XV. Barcelona, 1973, vol. II, pàg.73-74 i Els barons de Catalunya. Barcelona, 1957, pàg. 215-217.
# Devi

«Devi» té aquests significats:
* Devi (hinduisme)
* Riu Devi, riu d'Orissa distributari del Mahanadi
* Shakuntala Devi (1929 - 2013), coneguda com la "dona ordinador" per la seva capacitat pels càlculs mentals
* Nanda Devi, muntanya a l'Índia
# Cursa

* Per a altres significats, vegeu «carrera».
Una cursa, carrera o correguda és una prova de competició que consisteix a córrer, nedar, etc., en una pista, circuit o carretera, una distància o temps determinat, de forma individual o per equips. La modalitat de cursa més estesa és la cursa a peu, és a dir sense l'ajut de cap aparell artificial, excepte, potser, unes sabates. Es té constància d'aquest tipus de competició esportiva en pràcticament totes les cultures a partir del neolític i tingueren una especial importància en les cultures grega i romana. A partir de finals del segle xix les distàncies i les modalitats es van anar unificant donant lloc a l'atletisme modern. A partir de la dècada de 1980 es van popularitzant com esport practicat per un gran nombre de persones i sorgeixen un gran nombre de curses populars, com ara les curses de Sant Silvestre que es fa per cap d'any, o curses específiques com ara les curses de muntanya.

## Vegeu també

* Esport

## Enllaços externs

* Terminologia de les curses al TERMCAT
Viccionari
# Daniel Schmidt

Daniel Schmidt (シュミット・ダニエル, 3 de febrer de 1992) és un futbolista japonès. Va debutar amb la selecció del Japó el 2018. Va disputar 5 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2018 | 1 | 0 |
| 2019 | 4 | 0 |
| Total | 5 | 0 |

## Referències

* ↑ National Football Teams
# Curupira

* No s'ha de confondre amb Kurupí.
El Kurupira(en tupí-guaraní antic), Curupira, o Kurupí (en guaraní), sent pronunciat en portuguès brasiler [kuɾuˈpiɾɐ], és un ésser sobrenatural, guardià dels boscos. Aquest personatge llegendari forma part essencialment dels mites d'influència tupí-guaraní, com els de l'Amazònia del Brasil, el nord-est d'Argentina i el Paraguai. El mite té variants regionals i locals al relat.
Un dels possibles significats de «kurupí», en guaraní, és «pell amb grans» o «pell rugosa». La variant de la paraula del tupí-guaraní antic de «kurupira» al «kurupí» del guaraní crioll s'ha donat també en altres paraules com «kapi'yvara» en tupí-guaraní antic (fent referència al capibara) i «kapi 'yvá» al guaraní crioll parlat avui dia.
En general, pren la forma d'un noi de cabell vermell flamejant. No obstant, la seva qualitat més característica és que els peus estan invertits, mirant cap enrere.

## Llegenda

La seva raó de ser és protegir els boscos dels hàbits destructius de l'home. Tolera els que cacen per a l'alimentació, però s'enfureix contra els que cacen per plaer, desarmant els seus paranys i confonent-los perquè es perdin al bosc. Els seus peus mirant cap enrere poden tenir l'efecte de confondre els caçadors que intentin intentar seguir les seves petjades.
El curupira combina moltes característiques de fades de l'oest africà i europees, però generalment es considera com un dimoni local.

## Referències

* ↑ Ferreira, 1986, p. 513.

## Bibliografia

* Ferreira, A. B. H.. Novo Dicionário da Língua Portuguesa (en portuguès). Rio de Janeiro: Nova Fronteira, 1986.

## Vegeu també

* Caipora
* Cipitío
* Jardí del Curupira
* Kurupí
# Curtmetratges per la igualtat

Curtmetratges per la igualtat és un projecte de materials audiovisuals relacionats amb la discriminació de la dona convocat anualment per CulturArts Generalitat. És una selecció de curtmetratges de temàtiques relacionades amb la discriminació de la dona i la seua lluita per la igualtat efectiva i real que s'edita en un DVD. Aquest certamen es va engegar l'any 2006 i l'any 2016 va celebrar el seu desè aniversari.
Aquest projecte està dissenyat i recolzat per l'Associació per la Coeducació, per dotar al professorat, a les associacions de dones, als ajuntaments i a la societat en general, d'una eina útil a l'hora de les seues campanyes de sensibilització i conscienciació en temes relacionats amb la igualtat de les dones.
Els temes dels quals hi ha recollits curtmetratges, són la conciliació de la vida familiar i laboral; violència de gènere, llenguatge sexista, discriminació social i laboral; autonomia de les dones, solidaritat entre dones, entre altres temes.

## Referències

* 1 2 S.L., EDICIONES PLAZA,. «Contra la desigualdad, en pequeña dosis». Cultur Plaza. [Consulta: 5 març 2016].
* ↑ Levante-EMV. «´Ahora no puedo´, primer premio en ´Cortometrajes por la Igualdad´ - Levante-EMV». www.levante-emv.com. [Consulta: 5 març 2016].
* 1 2 «XI Curts per la igualtat» (en castellà). Uv.es, 2015. [Consulta: març 2016].
* 1 2 3 «´Ahora no puedo´, primer premio en ´Cortometrajes por la Igualdad´» (en castellà). Levante-emv.com, 20-07-2012. [Consulta: març 2016].
* ↑ «VI Edició curtmetratges per la igualtat». Ivac.gva.es, 2012. [Consulta: març 2016].

## Enllaços externs

* El festival a la web del IVAC.
* Curts 2015 Arxivat 2016-03-12 a Wayback Machine.
# Daniel i franciscans màrtirs de Ceuta

Daniel i els màrtirs de Ceuta és el nom donat a un grup de set franciscans, format per Àngel, Samuel, Dònul, Lleó, Hugolí i Nicolau, que marxaren des de la Toscana a evangelitzar el nord d'Àfrica. Morts com a màrtirs el 10 d'octubre de 1227. Són venerats com a sants per l'Església Catòlica.

## Vida

Els primers màrtirs de l'Orde de Frares Menors havien estat Berard, Pere, Otó, Acursi i Adjut, morts en 1219 mentre predicaven l'Evangeli en el nord d'Àfrica. Impulsats per l'afany d'imitació d'aquests, en 1227 sis frares toscans van demanar al vicari general Elies de Cortona permís per anar a l'Àfrica a evangelitzar els musulmans.
Anaren primer a Tarragona i se'ls uní Daniel, provincial de Calàbria que hi era, i hi embarcaren el 20 de setembre de 1227 en direcció a Ceuta. En arribar, s'estigueren uns dies a un poblet de comerciants cristians proper a Ceuta. Entraren en la ciutat i començaren a predicar, però foren detinguts i portats davant del governador, que ordenà de tancar-los en la presó, prenent-los per bojos. Malgrat les tortures i amenaces, no volgueren abjurar de la fe i foren condemnats a mort: l'execució fou el 10 d'octubre de 1227 i foren decapitats al lloc conegut com a Platja de la Sang, on avui hi ha el Colegio de San Daniel.

## Veneració

Venerats des de llavors, sobretot en l'orde franciscà, foren canonitzats per Lleó X en 1516. Algunes relíquies se'n conserven en la catedral de Ceuta, ciutat de la que són sants patrons.

## Bibliografia

* Cofradía de San Daniel Arxivat 2017-05-24 a Wayback Machine.
# Cuscús gros de les illes Talaud

El cuscús gros de les illes Talaud (Ailurops melanotis) és una espècie de marsupial de la família dels falangèrids. És endèmic de l'illa Salebabu, a les illes Talaud (Indonèsia). El seu hàbitat natural són els boscos secs subtropicals o tropicals.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 45. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Cuscús de les illes Banggai

El cuscús de les illes Banggai (Strigocuscus pelengensis) és una espècie de cuscús, dins l'ordre dels diprotodonts. És originari de les illes indonèsies de Peleng i Sula.

## Referències

* ↑ Mammal Species of the World, de Don E. Wilson i DeeAnn M. Reeder. Pàgina 49
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Defensa Aèria d'Egipte

Les Forces de Defensa Aèria d'Egipte o FDAE (en àrab: قوات الدفاع الجوي) (Quwwat El-Difa El-Gawwi) són una branca de les Forces Armades d'Egipte que s'encarrega de la defensa antiaèria. La FDAE és la responsable de protegir l'espai aeri egipci contra qualsevol atac aeri hostil. La FDAE va ser establerta d'acord amb el decret presidencial emès l'1 de febrer de 1968, que preveia l'establiment de la Força de Defensa Aèria com la 4ª branca de les forces armades egipcies, juntament amb l'Armada d'Egipte, l'Exèrcit d'Egipte i la Força Aèria d'Egipte. Anteriorment, la defensa aèria formava part de l'artilleria i estava sota el comandament operatiu de la Força Aèria.
Egipte té un sistema modern d'armament de defensa aèria, que es divideix entre els míssils antiaeris de llarg, mitjà i curt abast, els sistemes d'artilleria i els radars d'alerta primerenca. Els oficials són majoritàriament graduats de l'Acadèmia Egípcia de la Defensa Aèria, que es troba a Alexandria. La seu central es troba al Caire i actualment el Comandant en cap és el General de Divisió Ali Fahmi i el cap de personal de la defensa aèria és el general de divisió Darrag. Les forces egípcies de la defensa aèria estan formades per 30.000 oficials i soldats més 50.000 reclutes de lleva.

## Equipament
### Llançadores de míssils terra-aire

| Nom | Origen | Tipus | Model | Unitats |
| S75 Dvina | Egipte | Llançadora de míssils terra-aire | SA-2 | 100 |
| MIM-72 Chaparral | Estats Units | Llançadora de míssils terra-aire | MIM-72 | 80 |
| AN/TWQ-1 Avenger | Estats Units | Llançadora de míssils terra-aire | TWQ-1 | 75 |
| Pechora M2 | Rússia | Llançadora de míssils terra-aire | SA-3 | 70 |
| MIM-23 Hawk | Estats Units | Llançadora de míssils terra-aire | MIM-23 | 62 |
| Kub | Rússia | Llançadora de míssils terra-aire | SA-6 | 56 |
| Crotale | França | Llançadora de míssils terra-aire | VT-1 | 36 |
| Strela-1 | Rússia | Llançadora de míssils terra-aire | SA-9 | 20 |
| Tor | Rússia | Llançadora de míssils terra-aire | SA-15 | 16 |
| Buk | Rússia | Llançadora de míssils terra-aire | SA-7 | - |
| S300 | Rússia | Llançadora de míssils terra-aire | SA-23 | - |

### Bateries antiaèries autopropulsades

| Nom | Origen | Tipus | Model | Unitats |
| ZSU-57-2 | Rússia | Bateria antiaèria autopropulsada | Obyekt 500 | 40 |
| M113 AA | Estats Units | Bateria antiaèria autopropulsada | M113 | - |
| ZSU-23-4 Xilka | Rússia | Bateria antiaèria autopropulsada | ZSU 23-4 | - |
| M53/59 Praga | República Txeca | Bateria antiaèria autopropulsada | M53/59 | - |

### Bateries antiaèries

| Nom | Origen | Tipus | Model | Unitats |
| 52-K | Rússia | Bateria antiaèria | 52-K | 400 |
| ZU-23-2 | Rússia | Bateria antiaèria | ZU-23-2 | 280 |
| AZP S-60 | Rússia | Bateria antiaèria | AZP | 200 |
| KS-19 | Rússia | Bateria antiaèria | KS-19 | 200 |
| 61-K | Rússia | Bateria antiaèria | 61-K | 200 |
| ZPU | Rússia | Bateria antiaèria | ZPU | 200 |
| KS-30 | Rússia | Bateria antiaèria | KS-30 | 120 |
| Oerlikon GDF | Suïssa | Bateria antiaèria | GDF | 72 |
| M167 VADS | Estats Units | Bateria antiaèria | M167 | 72 |
# Càstic

Càstic (llatí Casticus) fou rei dels sèquans. Era fill del rei Catamantaledis. Es va apoderar del tron per instigació d'Orgetorix vers el 50 aC.

## Referències

* ↑ Cèsar, Juli. «Llibre I, III.4». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 85. DL B. 48252-1974. ISBN 8472250938.
# Dolby 3D

Dolby 3D (anteriorment conegut com a Dolby 3D Digital Cinema) és el nom de màrqueting pel sistema de Dolby Laboratories, Inc. per mostrar imatges cinematogràfiques tridimensionals en un cinema digital.

## Tecnologia utilitzada

Dolby 3D utilitza un projector Dolby Digital Cinema que pot mostrar pel·lícules en 2D i 3D.
Per a presentacions en 3D, es col·loca una roda de color alternativa al projector. Aquesta roda de color conté un conjunt de filtres vermells, verds i blaus, a més a més dels filtres vermells, verds i blaus que es troben en una roda de color típica. El conjunt addicional de tres filtres són capaços de produir la mateixa gamma de color que els tres filtres originals, però transmeten la llum a diferents longituds d'ona. Es fan servir ulleres amb filtres dicroics complementaris a les lents, que filtren una o una altra de les tres longituds d'ona lleugeres. D'aquesta manera, un projector pot mostrar simultàniament les imatges estereoscòpiques a l'esquerra i la dreta. Aquest mètode de projecció estereoscòpica s'anomena visualització multiplexada de longitud d'ona, i va ser creat per Infitec. Els filtres dicroics en les ulleres Dolby 3D són més cars i més fràgils que la tecnologia de les ulleres que s'utilitzen en sistemes de polarització circular com RealD Cinema o sistemes de polarització lineal com Digital IMAX i no són considerades d'un sol ús. No obstant això, un avantatge important de Dolby 3D en comparació amb RealD és que Dolby 3D funciona amb pantalles de projecció convencionals. Dolby 3D també produeix una imatge 3D més brillant i més nítida que RealD i es pot veure còmodament a les pantalles de cinema a l'aire lliure.

## Referències

* ↑ Kooptech. «Dolby 3D glasses - how it works» (en anglès). Arxivat de l'original el 2018-11-11. [Consulta: 26 novembre 2018].
* ↑ Design, dimensions Web. «stereoscopy.com - FAQ». [Consulta: 26 novembre 2018].
* ↑ Spanisland. «Kelonik - DOLBY 3D» (en castellà). Arxivat de l'original el 2018-11-27. [Consulta: 26 novembre 2018].
# Districte congressual

Un districte congressual és una entitat territorial constituent que tria un sol membre del Congrés. Entre els països que tenen districtes congressuals hi ha els Estats Units, les Filipines i el Japó. Un districte congressual es basa en la població, la qual, en el cas dels Estats Units, es pren amb les dades dels censos fets cada deu anys.

## Estats Units

Hi ha 435 districtes congressuals en la Cambra de Representants dels Estats Units, cada un representant al voltant de 711.000 persones. L'Oficina del Cens dels Estats Units, dins del Departament de Comerç dels Estats Units, realitza els censos cada deu anys, les dades dels quals són usades per determinar els districtes congressuals dins de cada estat.

## Vegeu també

* Cambra de Representants del Japó
* Cambra de Representants de les Filipines
* Cambra de Representants dels Estats Units

## Referències

* ↑ Vegeu en:Public Law 62-5 de 1911, malgrat que el Congrés tenia l'autoritat de canviar aquest número, la en:Reapportionment Act of 1929 va marcar la mida de la Cambra a 435.
* ↑ Congressional Apportionment. 2010 Census Briefs U.S. Census.
# Desnivell acumulat

El desnivell acumulat és la suma de tots els desnivells que se salven en una ruta. Aquest terme s'usa molt al món del muntanyisme, ja que és un dels factors més importants en la classificació d'una ruta segons la seva dificultat. Generalment, una ruta de muntanya en la qual el desnivell acumulat és superior als 600 metres es considera de «Dificultat mitjana», mentre que si supera els 1000 metres la ruta passa a ser de «Dificultat alta». Evidentment aquests valors no són fixos ni absoluts ja que en l'avaluació de la dificultat d'una ruta intervenen molts altres factors del relleu, del temps atmosfèric i dels propis esportistes.
Tanmateix, cal distingir entre desnivell acumulat pujant o desnivell positiu i desnivell acumulat baixant o desnivell negatiu. La suma de tots dos desnivells és el que dona com a resultat el desnivell acumulat o desnivell total, havent de diferenciar-se del desnivell net, que únicament es refereix a la diferència d'altitud entre dos punts.
En un recorregut on el punt de sortida i arribada sigui el mateix, la diferència entre els desnivells acumulats positiu i negatiu (desnivell net) sempre serà zero. És a dir, sempre la suma de desnivells positius coincidirà amb la suma de desnivells negatius. En ocasions, ocorre que un navegador GPS de muntanya pot donar diferents sumes de desnivells positius i negatius, això és a causa de la imprecisió del navegador GPS en connectar amb més o menys satèl·lits al llarg del recorregut, fet que pot donar una lectura errònia d'altitud.

## Referències

* ↑ «Un nou “idioma” per descriure la dificultat dels itineraris». [Consulta: 30 setembre 2019].
# Diadumen Vaison

El Diadumen Vaison és una escultura de mida natural de marbre que representa un atleta, es tracta d'una còpia romana del Diadumen de Policlet. Es va trobar a la ciutat romana de Vaison, al sud de França. Des de 1870, forma part de la col·lecció del Museu Britànic de Londres.

## Descobriment

L'estàtua coneguda com a Diadumen Vaison va ser descoberta a la fi del segle xix al teatre romà de Vaison-la-Romaine, al departament de Vaucluse, al sud de França. Es va oferir a la venda per al Louvre, però el museu nacional es va negar a comprar-la per motius del seu preu exorbitant. Més tard va ser adquirida pel Museu Britànic el 1870, on roman des d'aleshores.

## Descripció

L'escultura pertany a una sèrie d'escultures romanes que es trobaven distribuïdes per tot l'imperi inspirades en un original perdut realitzat en bronze per l'escultor Policlet prop d'any 440 aC. El Diudumen era el guanyador d'un torneig esportiu, encara nu després del concurs, aixeca els braços per nuar una cinta envoltant el cap. A l'escultura Vaison li falta la mà esquerra i la cinta, però fora d'això, està en bon estat. L'estàtua hauria estat exhibida en un lloc destacat del teatre, demostrant amb orgull la sofisticació de la ciutadania romana local i el seu compromís amb els ideals de l'antiga Grècia.

## Galeria

* Vista del rostre i cos
* Detall del tors
* Imatge de l'escultura
* Detall de la part superior

## Vegeu també

* Diadumen Farnese

## Referències

* ↑ «Fitxe de Diadumen Vaison». British Museum Collection.

## Bibliografia

* L. Burn, The British Museum book of Greek and Roman Art, edició revisada (Londres, British Museum Press, 1999)